 Waxa uu wasiirku sida oo kale ka hadlay xoolaha Somaliland ee Sucuudigu uu haatan fasaxay iyo dhibaatada ka soo gaadhay Somaliland in xoolahaas la joojiyo, Wasiir Maxamuud Xaashi ayaa arimahan kaga hadlay waraysi uu la yeeshay tilifishanka Saab, waxaana isaga oo arintan ka hadlaayay uu yidhi Xoolaha nooli waa laf-dhabarta dhaqaaleheena xoolo badan oo aan Somaliland laga lahayn ayaa iyaguna soo mara oo ka dhoofa, waa wax kaliyaata ee aynu dunida u iibgayno saddex milyan iyo badh ayaa sanadkii ka dhoofa, boqol iyo kontan milyan oo dollar ayaa dunida inaga soo gala oo lacag adag ah, adduunkuna waxa uu ku xisaabtamaa lacagta adag ee dalkaas soo gashay. 